สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 25 ส.ค.59
26 ส.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (25 ส.ค.) เนื่องจากนักลงทุนชะลอการซื้อขายก่อนที่นางเจเน็ต เยลเลน ประธานธนาคารกลางสหรัฐ (เฟด) จะกล่าวสุนทรพจน์ในการประชุมประจำปีที่เมืองแจ็คสัน โฮล ในวันนี้
ดัชนีเฉลี่ยอุตสาหกรรมดาวโจนส์ปิดที่ 18,448.41 จุด ลดลง 33.07 จุด หรือ -0.18% ดัชนี NASDAQ ปิดที่ 5,212.20 จุด ลดลง 5.49 จุด หรือ -0.11% ดัชนี S&amp;P500 ตลาดหุ้นนิวยอร์กปิดที่ 2,172.47 จุด ลดลง 2.97 จุด หรือ -0.14%
 
ตลาดหุ้นลอนดอนปิดร่วงลง เมื่อคืนนี้ (25 ส.ค.) เพราะได้รับแรงกดดันจากการปรับตัวลดลงของหุ้นกลุ่มเวชภัณฑ์
ดัชนี FTSE 100 ปิดปรับตัวลง 18.88 จุด หรือ 0.28% แตะที่ 6,816.90 จุด
 
ตลาดหุ้นยุโรปปิดลบ เมื่อคืนนี้ (25 ส.ค.) หลังจากสถาบัน Ifo ซึ่งเป็นสถาบันวิจัยเศรษฐกิจของเยอรมนี เปิดเผยว่า ดัชนีความเชื่อมั่นภาคธุรกิจของเยอรมนีร่วงลงอย่างหนักในเดือนส.ค. นอกจากนี้ นักลงทุนชะลอการซื้อขายก่อนที่นางเจเน็ต เยลเลน ประธานธนาคารกลางสหรัฐ (เฟด) จะกล่าวสุนทรพจน์ในการประชุมประจำปีที่เมืองแจ็คสัน โฮล ในวันนี้
ดัชนี Stoxx Europe 600 ปรับตัวลง 0.8% ปิดที่ 342.02 จุด
ดัชนี CAC-40 ตลาดหุ้นฝรั่งเศสปิดที่ 4,406.61 จุด ลดลง 28.86 จุด หรือ -0.65% ดัชนี DAX ตลาดหุ้นเยอรมันปิดที่ 10,529.59 จุด ลดลง 93.38 จุด หรือ -0.88% ดัชนี FTSE 100 ตลาดหุ้นลอนดอนปิดที่ 6,816.90 จุด ลดลง 18.88 จุด หรือ -0.28%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้น เมื่อคืนนี้ (25 ส.ค.) เนื่องจากนักลงทุนเข้าช้อนซื้อเก็งกำไร หลังจากสัญญาน้ำมันร่วงลงไปเกือบ 3% เมื่อวันก่อน ขณะที่นักลงทุนจับตากลุ่มประเทศผู้ส่งออกน้ำมัน (โอเปก) ซึ่งจะจัดการประชุมอย่างไม่เป็นทางการในวันที่ 26-28 ก.ย.นี้
สัญญาน้ำมันดิบ WTI ส่งมอบเดือนต.ค.เพิ่มขึ้น 56 เซนต์ หรือ 1.2% ปิดที่ 47.33 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค.เพิ่มขึ้น 62 เซนต์ หรือ 1.3% ปิดที่ 49.67 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (25 ส.ค.) หลังจากเจ้าหน้าที่ระดับสูงของธนาคารกลางสหรัฐ (เฟด)  ซึ่งรวมถึงนายโรเบิร์ต แคปแลน ประธานเฟดสาขาดัลลัส ได้ออกมาสนับสนุนให้มีการปรับขึ้นอัตราดอกเบี้ย นอกจากนี้ นักลงทุนยังระมัดระวังการซื้อขายก่อนที่นางเจเน็ต เยลเลน ประธานเฟดจะกล่าวสุนทรพจน์ในการประชุมที่เมืองแจ็คสัน โฮล ในวันนี้
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 5.1 ดอลลาร์ หรือ 0.38% ปิดที่ระดับ 1,324.6 ดอลลาร์/ออนซ์
สัญญาโลหะเงินส่งมอบเดือนก.ย.ลดลง 6.7 เซนต์ หรือ 0.36% ปิดที่ 18.489 ดอลลาร์/ออนซ์
สัญญาพลาตินัมส่งมอบเดือนต.ค.ร่วงลง 5.2 ดอลลาร์ หรือ 0.48% ปิดที่ 1077 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 3 ดอลลาร์ หรือ 0.6% ปิดที่ 687.40 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลเยน ในการซื้อขายที่ตลาดนิวยอร์กเมื่อคืนนี้ (25 ส.ค.) หลังจากสหรัฐเปิดเผยข้อมูลเศรษฐกิจที่แข็งแกร่ง รวมถึงยอดสั่งซื้อสินค้าคงทนของสหรัฐที่พุ่งขึ้นในเดือนก.ค.
ดอลลาร์สหรัฐแข็งค่าขึ้นเมื่อเทียบกับเยนที่ระดับ 100.56 เยน จากระดับ 100.45 เยน และเพิ่มขึ้นเมื่อเทียบฟรังก์สวิส ที่ระดับ 0.9680 ฟรังก์ จากระดับ 0.9670 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.2929 ดอลลาร์แคนาดา จากระดับ 1.2931 ดอลลาร์แคนาดา
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1281 ดอลลาร์สหรัฐ จากระดับ 1.1264 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.3169 ดอลลาร์สหรัฐ จากระดับ 1.3228 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7614 ดอลลาร์สหรัฐ จากระดับ 0.7608 ดอลลาร์สหรัฐ